પોરબંદર પોસ્ટલ વિભાગના સુપ્રિન્ટેન્ડેન્ટ ઓફ પોસ્ટ ઓફિસીઝ દ્વારા પાઠવાયેલી એક યાદીમાં જણાવ્યું છે કે ગુજરાત પોસ્ટલ સર્કલ પેન્શનર્સ, ફેમીલી પેન્શનર્સ કે જેઓ 2016 પહેલા રીટાયર્ડ થયા હોય અને સેવન્થ સી.પી.સી. નો લાભ અત્યારસુધી મળ્યો ન હોય તેવા પેન્શનર્સ, ફેમીલી પેન્શનર્સને અપીલ છે કે તેઓ તેમની પાસે ઉપલબ્ધ રીટાયર્મેન્ટ દસ્તાવેજો જી.એમ. (ફાયનાન્સ), પોસ્ટલ એકાઉન્ટ ઓફિસ-અમદાવાદને પોતાની હેડ પોસ્ટઓફિસ કે જ્યાંથી પેન્શન મેળવતા હોય તેના દ્વારા મોકલી આપે. આનાથી સત્વરે સાતમા સી.પી.સી. નો લાભ અને કોમ્પ્યુટરાઈઝડ પી.પી.ઓ. ની સુવિધા મળશે તેવું જણાવાયું છે.